Пра “Нарвежскі” нумар: Нягледзячы на немалую гісторыю перакладаў нарвежскай літаратуры на беларускую мову, колькасна яна прадстаўленая даволі слаба. Новы нумар “ПрайдзіСвета” спрабуе выправіць дадзеную сітуацыю. У ім змешчаныя пераклады як з сучасных нарвежскіх аўтараў — Яна Руара Лейквола, Ары Бэна, Карла Увэ Кнаўсгара, Томаса Эспедала, Іды Хегазі Хёер, Лінды Клакен і іншых, — так і ўрыўкі са старажытнага скандынаўскага эпасу “Старэйшая Эда”. Крытычныя артыкулы і эсэ ў нумары закранаюць творчасць пісьменнікаў Юстэйна Гордэра, Карла Увэ Кнаўсгара, Інгвара Амб’ёрсэна, Кнута Гамсуна і Генрыка Ібсэна, а таксама мастака-экспрэсіяніста Эдварда Мунка.